Source: http://finlex.fi/fi/laki/alkup/1987/19871214
Timestamp: 2019-08-23 19:34:30+00:00
Document Index: 23488286

Matched Legal Cases: ['§2', '§3', '§4', '§5', '§2', '§3', '§8', '§4', '§5', '§6', '§7', '§8', '§9', '§15', '§16', '§17', '§18', '§19']

Verohallituksen päätös ennakonpidätyksen… 1214/1987 - Säädökset alkuperäisinä - FINLEX ®
Olet tässä: Finlex › Lainsäädäntö › Säädökset alkuperäisinä › 1987 › 1214/1987
Verohallituksen päätös ennakonpidätyksen toimittamiseksi palkasta, ennakkoperintälain 5 ja 6§:ssä tarkoitetuista suorituksista sekä palkkaturvalain nojalla maksettavasta suorituksesta
Ennakonpidätys on toimitettava palkansaajalle päätoimesta maksettavasta palkasta verokorttiin merkityn pidätystaulukkoa osoittavan ennakonpidätystunnuksen ja muun verokortissa olevan pidätystä koskevan määräyksen mukaan verohallituksen kullekin vuodelle erikseen vahvistamia laskentaperusteita (pidätystaulukoita) tai verokorttiin palkkaa varten merkittyä henkilökohtaista pidätysprosenttia käyttäen.
Päätoimesta saatuna tulona pidetään sellaista ennakonpidätyksen alaista tuloa, josta palkansaaja saa pääasiallisen toimeentulonsa.
Päätoimesta maksettavasta lomakorvauksesta, yli- tai sunnuntaityökorvauksesta, tai muusta vastaavasta säännöllisen palkan lisäksi maksettavasta korvauksesta ennakonpidätys on toimitettava 1§:n mukaisesti korvauksen ja palkan yhteismäärän mukaan tai verovelvollisen verokorttiin palkanlisiä varten merkityn henkilökohtaisen prosenttiluvun mukaan.
Vuosiloman ajalta maksettavasta palkasta ennakonpidätys toimitetaan 1§:n mukaisesti.
Palkasta, joka maksetaan sivutoimesta sekä palkkiosta, joka maksetaan kahdelle tai useammalle palkansaajalle yhteisesti, ennakonpidätys toimitetaan seuraavasti:
Nostettavan tai hyvitettävän Ennakon-
palkan määrä, mk pidätys, %
20,00-200,00 30
200,01-500,00 40
Ennakonpidätys on kuitenkin toimitettava verovelvolliselle määrätyn henkilökohtaisen prosenttiluvun mukaan, jos verovelvollinen esittää verokortin, jossa on ennakonpidätystunnus sivutuloja varten, tai verotoimiston antaman muun henkilökohtaista pidätysprosenttia koskevan määräyksen.
Lomaltapaluurahasta, lomarahasta ja muusta vastaavasta loma-ajan palkan lisäksi suoritettavasta loman pituuden mukaan määräytyvästä korvauksesta ennakonpidätys on toimitettava prosenttimääräisenä seuraavasti:
Korvauksen tai palkan Ennakon-
määrä, mk pidätys, %
1,00-1 500,00 30
1 500,01-2 500,00 40
2 500,01 tai enemmän 50
Rakennustoiminnan aloilla, joilla työnantaja valtakunnallisen työehtosopimuksen mukaisesti tilittää lomapalkan ja lomakorvauksen sekä lomaltapaluurahan Postipankkiin työnantajajärjestön erityiselle postisiirtotilille, toimitetaan ennakonpidätys kuitenkin 1 momentista poiketen 32 prosentin mukaan.
Tässä pykälässä tarkoitettuja määräyksiä sovelletaan sekä päätoimesta että sivutoimesta maksettaviin edellä tarkoitettuihin suorituksiin.
Verovelvollisen eläketulon lisäksi saamasta palkasta tai muusta ennakonpidätyksen alaisesta tulosta ennakonpidätys on toimitettava edellä 1-4 §:stä poiketen verovelvolliselle lasketun henkilökohtaisen prosenttiluvun mukaan, jos verovelvollinen esittää verokortin tai muun määräyksen henkilökohtaisesta pidätysprosentista.
Eläkkeestä ja elinkorosta ennakonpidätys on toimitettava verovelvolliselle verohallituksen vuosittain erikseen vahvistamien laskentaperusteiden perusteella määrätyn henkilökohtaisen prosenttiluvun mukaan.
Jos verovelvolliselle ei ole määrätty eläkkeestä toimitettavaa ennakonpidätystä varten henkilökohtaista pidätysprosenttia, ennakonpidätys eläkkeestä ja elinkorosta on toimitettava 1§:n tai 3§:n 1 momentin mukaan.
Tulo- ja varallisuusverolain 20§:n 4 kohdassa tarkoitetusta eläkevakuutuksen vakuutusmaksujen palautuksesta ja takaisinostolla saadusta määrästä ennakonpidätys on toimitettava siten kuin 3§:ssä on määrätty.
Suoritettaessa sairausvakuutuslain mukaista päivä- ja äitiysrahaa sekä muuta sairausvakuutuslain tai kansaneläkelain nojalla tulojen ja elatuksen vähentymisestä maksettavaa korvausta vakuutetulle, ennakonpidätys toimitetaan verohallituksen erikseen vahvistamien laskentaperusteiden mukaan laskettavan henkilökohtaisen prosenttiluvun mukaisena. Henkilökohtaisen prosenttiluvun laskee kansaneläkelaitos.
Jos verovelvolliselle ei ole laskettu henkilökohtaista prosenttilukua tai verovelvollinen voi osoittaa, että prosenttilukua laskettaessa käytetyt tiedot ovat oleellisesti muuttuneet, ennakonpidätys toimitetaan prosenttimääräisenä seuraavasti:
Työtulo vuodessa Sairausvakuutus- Pidätysprosentti
lain mukaisen
0-43 125 48,50-115,00 20
43 135-65 625 115,05-175,00 25
65 635-87 375 175,05-233,00 30
87 385-137 256 233,05-325,00 35
137 266-251 120 325,05-450,00 40
251 130-431 120 450,05-630,00 45
431 130-684 120 630,05-883,00 50
684 130- 883,05 55
Jos verovelvollinen saa samanaikaisesti muuta ennakonpidätyksen alaista tuloa, josta ennakonpidätys toimitetaan 1§:ssä tarkoitetun pidätystunnuksen mukaan, tässä pykälässä tarkoitetuista korvauksista toimitetaan ennakonpidätys 2§:n 1 momentissa tarkoitetun henkilökohtaisen prosenttiluvun mukaan, tai sen puuttuessa edellä 2 momentissa olevan taulukon osoittaman pidätysprosentin mukaan, kuitenkin enintään 50 prosentin suuruisena.
Ansiotyössä olevalle verovelvolliselle vähimmäismääräisenä maksetusta äitiysrahasta ennakonpidätys on toimitettava 40 prosentin suuruisena.
Suoritettaessa vahingoittuneelle pakollisen tapaturma- ja liikennevakuutuksen nojalla tai muun ennakkoperintälain 5§:ssä tarkoitetun vakuutuksen nojalla taikka rikosvahinkojen korvaamisesta valtion varoista annetun lain (935/73) nojalla muuta korvausta kuin eläkettä tai elinkorkoa, ennakonpidätys toimitetaan siten kuin 1§:ssä on määrätty.
Jos verovelvollinen saa samalta ajalta muuta tuloa, josta toimitetaan 1§:ssä tarkoitetun pidätystunnuksen mukainen pidätys, edellä 1 momentissa tarkoitetuista korvauksista ennakonpidätys toimitetaan 2§:n 1 momentissa tarkoitetun henkilökohtaisen prosenttiluvun mukaan tai sen puuttuessa siten kuin 3§:ssä on sivutuloista määrätty.
Jos verovelvollinen saa samanaikaisesti muuta tuloa, josta toimitetaan ennakonpidätys 1§:ssä tarkoitetun pidätystunnuksen mukaan, työttömyysturvalain ja työllisyyskoulutuksesta annetun lain nojalla maksettavista etuuksista ennakonpidätys toimitetaan 2§:n 1 momentissa tarkoitetun henkilökohtaisen prosenttiluvun mukaan ja sen puuttuessa siten kuin 3§:ssä on sivutuloista määrätty.
Harjoittelurahasta ja yrittäjäksi ryhtyvän toimeentulotuesta ennakonpidätys toimitetaan edellä 2 momentissa tarkoitetussa tapauksessa siten kuin 3§:ssä on sivutuloista määrätty.
Lapsen kotihoidon tuesta annetun lain (24/85) perusteella maksettavasta tuesta ennakonpidätys toimitetaan siten kuin 7§:n 1-3 momenteissa on määrätty.
Muulla kuin edellä 1 momentissa tarkoitetulla perusteella maksettavasta lapsen kotihoidon tuesta ennakonpidätys toimitetaan siten kuin 1 ja 3§:ssä tai 7§:n 1-3 momenteissa on määrätty.
Jos suoritus on vähintään 20 mk ja enintään 7 500 mk, ennakonpidätys on 30 prosenttia. Suorituksen siitä osasta, joka ylittää 7 500 markkaa, ennakonpidätys on 50 prosenttia.
Maksettaessa palkkaa aikaisemmin maksetun palkan lisäksi useamman kuin yhden maksukauden ajalta tai palkan loppusuoritusta useamman kuin yhden palkanmaksukauden aikana tehdystä työstä, ennakonpidätys toimitetaan 2§:n 1 momentissa tarkoitetun henkilökohtaisen prosenttiluvun mukaan. Siltä osin kuin palkka kohdistuu samaan kalenterivuoteen, jona se maksetaan, ennakonpidätys voidaan kuitenkin toimittaa 1§:ssä tarkoitettua pidätystunnusta käyttäen siten, että kunkin maksukauden palkkaan lisätään siihen kohdistuva osa maksettavasta palkasta, ja yhteismääristä lasketuista ennakonpidätyksistä vähennetään aikaisemmin samalta ajalta toimitettujen ennakonpidätysten määrä.
1,00-82,00 20
82,01-114,00 25
114,01-142,00 30
142,01-169,00 35
169,01-210,00 40
210,01-348,00 45
348,01- 50
Tämä päätös tulee voimaan 1 päivänä tammikuuta 1988 ja sillä kumotaan verohallituksen 19 päivänä joulukuuta 1985 antama vastaava päätös (1080/1985) siihen myöhemmin päätöksillä (1021/86, 105/87 ja 598/87) tehtyine muutoksineen.
Tätä päätöstä sovelletaan 1 päivänä tammikuuta 1988 tai sen jälkeen maksettaviin suorituksiin kuitenkin siten, että edellä 7§:n 2 momenttia sovelletaan 1 päivästä helmikuuta 1988 alkaen. Tammikuussa 1988 ennakonpidätys toimitetaan 7§:n 2 momentissa tarkoitetuissa tapauksissa kuten vuonna 1987.
1 luku - Ennakonpidätys palkasta1§2§3§4§5§2 luku - Ennakonpidätys eläkkeestä, elinkorosta ja eläkevakuutusmaksujen palautuksesta6§3 luku - Ennakonpidätys vakuutus- ja vahingonkorvauksista7§8§4 luku - Ennakonpidätys työttömyysturvaetuuksista9§5 luku - Ennakonpidätys lapsen kotihoidon tuesta10§6 luku - Ennakonpidätys aikuisopintorahasta11§7 luku - Ennakonpidätys palkkaturvalain nojalla maksettavasta suorituksesta12§8 luku - Ennakonpidätys ennakkoperintälain 6§:ssä tarkoitetuista suorituksista13§9 luku - Muut ennakonpidätyksen toimittamista koskevat määräykset14§15§16§17§18§19§